kaerle etc doen te weetene allen ende eenen yegelycken
tegenwoirdich ende toecomende dat wy ontfangen hebben
die oetmoedige supplicatie van augustinus
gabius jonck geselle geboren in vrieslandt inhoudende
hoe dat hy omtrent anderhalff jaer geleden woenende
ende studerende binnen onser stadt van loeven is eens
des achternoens met eenen syne medegeselle geheeten
albertus knoppers gegaen wandelen buyten onser voirscreven
stadt tot wilsele ende aldair gaen drincken een
canne biers in een taverne ten huyse mercx
van gele ende te wyle in daer sittende
waren zyn by hem gecomen drye andere studenten
van hunnen lantsluyden te weeten johannes suckens
peetrus melama ende albertus dewelcke
met hem suppliant ende zyne voirscreven medegeselle
begheerden te drincken dwelck hen byden suppliant ende
zyne geselle wordde geaccordeert ende als sy
tsamen een luttel tyts gedroncken hadden heeft
de voirscreven johannes suckens questie gesocht opten
suppliant sonder dat den suppliant heeft geweeten eenige
oirsake in sulcker vuegen dat deselve johannes
suckens eenen pingnaert daer mede
syn beste doende om den suppliant te euvelen van
synen lyve gelyck hy soude gedaen hebben en
hadde hy suppliant den steeck ende poingnaert nyet
geschudt ende ontfangen in syn handt dwelck
siende de suppliant seyde totten selven johannes
ghy $onck boeve soudy my dat doen die u noyt
quaet gedaen heeft ghy en behoort nyet te vechten
dwelck siende ende hoorende de voirscreven petrus melama
medegeselle vanden voirscreven johannes heeft hem gevuecht
metten voirscreven johannes ende hebben alsoe tselve questie
ende gevecht gesocht op den voirscreven suppliant
dwelck siende hy suppliant heeft alle middelen
gesocht om met schoone woerden hen te contenteren
gelyck oick deede hen derde geselle albertus
geheeten soe dat zy hen johannes ende petrus nae
hen beste te vreden stelden ende als sy gerekent
ende betaelt hadden heeft hy suppliant om twist
te schouwene den voirscreven petrus ende johannes
laten voirgaen by hem behoudende albertus voirs
ende als een lutsel tyts ewech waren is
hy suppliant ende albertus oic gevolcht nae
huys ende commende opten steenwech by onsen voirs
stadt van loeven wesende inden avont
is hen aldair staen verbeyden die voirscreven petrus
met een bloote rappiere inde hant daermede
slaende ende stekende naeden suppliant alsoe
dat hy den suppliant soude hebben hersteken
en hadde albertus voirscreven nyet tusschen beyden
geschoten ende hem suppliant beschudt dwelck
hy petrus siende dat hy syn voirnemen nyet
en volbringhen conste is anderwerff voir
geloopen nae syn geselscap soet scheen
ende heeft anderwerffven op een hoecxken
van een cleyn straetken aenden wyngaerde
hem suppliant staen verbeyden metter blooter
rappiere ende hy suppliant ende syn geselle
daer comende ende meynende voer by te
gane is hem aengecomen de voirscreven petrus
slaende ende stekende naden suppliant dwelck
siende hy suppliant ende dat hy egheen verdrach
en conste gekrygen ende want soe duyster
was dat hy die steke oft houwen nyet en
conste gekeeren is vuyt vreesen ende vuyte
defenderen hem petren hinne geloopen
metten met een bloot brootmes ende
metten inne loopen heeft hem petrus
geraect ende gewondt in syn borst daer
aff die selve bynnen vyff oft sesse dagen
daernae is aflivich gewordden wyens
siele god wille genadich syn dwelck
hem suppliant vuyt gronde syns herte leet
is daeraff oick de voirscreven suppliant der partye
geinteresseerde satisfactie gedaen heft
ende hoe wel tvoirscreven feyt toegecomen
is soe voirscreven staet gelyck de voirscreven petrus
tselve in zyn doot bedde bekendt heeft
gehadt ende ende hem suppliant vergeven alle
tgene des hy mochte mesdaen hebben
zoeen soude nochtans hy suppliant bevreesen
rigeur van iusticie hem nyet sekerlyck
dorren vinden binnen dese onse landen te
ware dat hem hierop wordde versien met
onse behoirlycke $$ van gracie ende
remissie soe hy seeght ons daarom
seer oitmoedelyck biddende waerom zoe eest
dat wy desen aengesien geneyght wesende de
beden des voirscreven augustinus gabius suppliant ende
willende hem in dit stuck prefereren gracie
ende misericorde over strangcheyt ende rigeur
van rechte hebben deselve suppliant innegevalle
als boven quitgeschonden ende vergheven
schelden quite ende vergeven vuyt onser sunderlinge
gracien by desen onsen brieve tfeyte ende manslach
boven geruert mitsgaders alle $$ ende
bruecken corporelle ende criminelle daerinne
hy hem vermits ende vuyt saken? van tgene
des voirscreven is tegens ons onse hoogheyt ende
iusticie eenichssins mach hebben ontgaen
ende mesdraegen ende hebben hem dyen
aengaende weder gestelt ende gerestitueert
stellen weder ende restitueren tot zyne god goeden
name ende fame in onsen voirscreven lande van
brabant ende allen anderen onsen landen ende heerlicheyden
ende tot zynen onverbuerde goeden goeden indyen
hy eenige onder ons gelyck ende alder
manieren soe hy was voir die toecompste vanden voirs
feyte imponerende hier op een eeuwich swygen onsen
procureur generael in brabant onsen meyere van
loeven ende allen anderen onsen iusticien ende officieren
wye sy syn satisfactie ende beternisse ierst
ende voir al gedaen der partye geinteresseerde
indyen die noch nyet gedaen en sy ende eenige
daertoe staet? civile alleene behoudelyck
dat de voirscreven suppliant gehouden sal syn tvoirscreven feyt
tegens ons te beteren cunlyck naer de gelegentheyt
vander materie ende faculteyt van zyne goeden met
oick te betalen de redelycke costen van iusticie
hieromme alreede gedaen ende te doene allet
ter taxsa taxatie ende moderatie van onse
zeer kieve ende getrouwen cancellier ende luyden
van onsen rade in brabant die wy daertoe
gecmmitteert hebben ende comitteren by desen ontbieden
daerom ende bevelen denselven onsen cancellier
ende raedsluyden dat voir hen geroepen deghenen
die daer om sullen behoiren geroepen te syne
zy procederen wel ende deudeughdelyc ter verificatien
ende interinnemente van desen ende totter
taxatien ende moderatie vanden voirscreven civile
boete ende costen van iusticie alsoe sy sullen
bevinden behoiren dwelck interinnement
de voirscreven suppliant gehouden sal syn te versuecken
ende hem in persoone te presenteren in
onsen voirscreven rade binnen sesse maenden
na date van desen opte peine van te
verbeuren deffect van desen ende dat
gedaen ende de voirscreven civile boete ende costen van
iusticie getaxeert ende betaelt zynde in handen
vanden ghene dyen dat behoiren sal ende onsen
voirscreven procureur generael in brabant onsen voirs
meyer van loeven ende alle andere onse
richteren iusticieren officieren ende ondersaeten
ieghenwoirdich ende toecomende dien dat
aengaen sal moegen huere stedehouderen ende
een yegelyck van hen besundere soe hem toe
behoiren sal doen laten ende gedoogen de
voirscreven suppliant van deser onser iegenwoirdiger
gracien ende remissie ende van alle dinhouden
van desen inder vuegen ende manieren boven
verhaelt rustelyck vredelyck volcomelyck ende eeuwelyck
genyeten ende gebruycken sonder hem te doene
oft te laten gescieden nu noch in toecomende
tyden eenich hinder letsel ofte moeyenisse aen
lyff noch aen goeden ter contrarien maer
indyen syn lyff opt ofte enige van syne voirs.
goeden daerome eenichssins gearresteert
becommmert oft belet waren dat sy die setten
ende stellen terstont ende sonder vertreck tot
geheelder ende volcommender delivrancie
want ons alsoe gelieft ende ten eynde
dat dit vast ende gestadich blyve ende
gehouden wordde teewigen dage soe
hebben wy onsen segel hier aen doen hangen
behoudelyc in anderen saken onsen rechte
ende eenen yegelycken dessyns in allen
gegeven in onser stadt van bruessele
inde maent van decembri int jaer ons
heeren duysent vyfhondert achtenveertich
van onsen keyserrycke txxx ende van onsen
coninckrycke van castillien ende anderen txxxiij
aldus gescreven opde plycke byden keyser
in zynen rade ende geteekent eype
visa rxnr
gecollationneert ende bevonden accorderen
met zyne originalen by my